অস্ট্রেলিয়া ২৬৫ রানের লক্ষ্যে ব্যাটিংয়ে নেমে মাত্র ২৮ রান করেই ২ উইকেট হারিয়ে ব্যাকফুটে চলে গেলে টাইগাররা জয়ের স্বপ্নে বিভোর হয়ে পড়ে। তবে এক সময় ১৩০ রানের দুর্দান্ত জুটি গড়ে টাইগারদের স্বপ্নের ব্যাঘাত ঘটাতে চান ওয়ার্নার-স্মিথ। ক্রমেই ফিকে হয়ে যাচ্ছিল বাংলাদেশের স্বপ্ন। তবে সেই স্বপ্নকে আবার চাঙ্গা করতে পারলেন সাকিব আল হাসান ও তাইজুল ইসলামরা। মিরপুর টেস্টে চরম নাটকীয়তা শেষে অস্ট্রেলিয়াকে ২০ রানে হারিয়ে দিলো বাংলাদেশ। টেস্ট ক্রিকেটে নতুন এক উপাখ্যান লিখলো টাইগাররা।